Ramón Vigo Sambade

Ramón Ramiro Vigo Sambade, nado en Cee o 27 de abril de 1964, é un médico e político galego.

 Traxectoria 
Médico de profesión, é especialista en Medicina do Traballo. Exerceu como inspector médico na Xunta e na Seguridade Social. Traballou como médico titular no departamento de Xeriatría da residencia viguesa do Meixoeiro.

 Actividade política 
Fundou en 1995 a agrupación Independentes por Cee (IxCee). Entre 1995 e 1999 formou parte do goberno local de Cee grazas a un pacto co PSdeG, que abandonou pouco antes das eleccións municipais. En 2001 asinou unha moción de censura co PPdeG que desbancou aos socialistas da alcaldía. Accedeu á alcaldía de Cee nas municipais de 2007 grazas a un pacto co PSdeG. É o presidente da asociación para o desenvolvemento comarcal Neria. O 31 de xaneiro de 2011 foi detido na Operación Orquestra, resultando imputado de supostos delitos de prevaricación, suborno, tráfico e malversación, e quedando en liberdade con cargos tras pagar a fianza decretada polo xuízEl alcalde de Cee deposita la fianza de 29.000 euros  El Correo Gallego, 03/02/2011, . Nas municipais de 2011 volveu ser elixido alcalde como cabeza de lista da candidatura máis votadaLa celebración del alcalde de Cee. Cesou como alcalde o 1 de marzo de 2012 como consecuencia dunha moción de censura presentada polo PPdeG e o BNG.

No ano 2015, nas eleccións municipais, conseguiu recupera-la alcaldía do concello ao se-la lista máis votadaRamón Vigo, alcalde de Cee y Lalo Insua, de Corcubión.  Nas eleccións municipais de 2019 quedou como terceira forza política, polo que a alcaldía foi para Margarita Lamela Louzán do PSdeGConcello de Cee na FEGAMP. O 31 de agosto de 2022 presentou a súa dimisión como concelleiro e anunciou o abandono da política.Ramón Vigo di adeus á política: “Perdín a ilusión”

 Notas 

 Véxase tamén 
 Outros artigos 
 Eleccións municipais en Cee

 Ligazóns externas 
 Ficha en galegos.info
 Perfil en El Correo Gallego 

Categoría:Alcaldes de Cee
Categoría:Alcaldes de Galicia durante a democracia
Categoría:Alcaldes de Galicia de candidaturas independentes
Categoría:Nados en Cee
Categoría:Nados en 1964

Categoría:Personalidades de Galicia sen imaxes